《送伸仲归漆塘以语及君臣际经书满腹中为韵十首 其七》
宋代·葛胜仲

乱后等蓬转，风雨摧敝庐。寄身菰城南，诛茅缚幽居。

家山在何许，清梦时一如。南鸟每怀越，北马常嘶胡。

天狼今未落，中原犹羽书。归欤不即赋，此心耿朝晡。

一廛肯相容，卜室终桑榆。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。